CELEX: 62010CA0402
Language: el
Date: 2011-10-27 00:00:00
Title: Υπόθεση C-402/10: Απόφαση του Δικαστηρίου (πέμπτο τμήμα) της 27ης Οκτωβρίου 2011 [αίτηση του Conseil d’État (Γαλλία) για την έκδοση προδικαστικής αποφάσεως] — Société Groupe Limagrain Holding κατά Établissement national des produits de l’agriculture et de la mer [Γεωργία — Κανονισμοί (ΕΟΚ) 3665/87 και 565/80 — Επιστροφές λόγω εξαγωγής — Προκαταβολή της επιστροφής — Εμπορεύματα υπό καθεστώς τελωνειακής αποταμίευσης — Έλλειψη λογιστικής αποθήκης — Απόδειξη της εξαγωγής των εμπορευμάτων — Παρακράτηση ολόκληρου ή μέρους του ποσού της σχετικής με την εν λόγω εξαγωγή επιστροφής — Υποχρέωση αποδόσεως του αχρεωστήτως καταβληθέντος — Προσαύξηση του προς απόδοση ποσού]

17.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 370/14
            
         Απόφαση του Δικαστηρίου (πέμπτο τμήμα) της 27ης Οκτωβρίου 2011 [αίτηση του Conseil d’État (Γαλλία) για την έκδοση προδικαστικής αποφάσεως] — Société Groupe Limagrain Holding κατά Établissement national des produits de l’agriculture et de la mer
   (Υπόθεση C-402/10) (1)
   
   (Γεωργία - Κανονισμοί (ΕΟΚ) 3665/87 και 565/80 - Επιστροφές λόγω εξαγωγής - Προκαταβολή της επιστροφής - Εμπορεύματα υπό καθεστώς τελωνειακής αποταμίευσης - Έλλειψη λογιστικής αποθήκης - Απόδειξη της εξαγωγής των εμπορευμάτων - Παρακράτηση ολόκληρου ή μέρους του ποσού της σχετικής με την εν λόγω εξαγωγή επιστροφής - Υποχρέωση αποδόσεως του αχρεωστήτως καταβληθέντος - Προσαύξηση του προς απόδοση ποσού)
   2011/C 370/22
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   Société Groupe Limagrain Holding
   
      κατά
   
   Établissement national des produits de l’agriculture et de la mer
   
      Αντικείμενο
   
   Αίτηση εκδόσεως προδικαστικής αποφάσεως — Conseil d’État (Γαλλία) — Ερμηνεία των διατάξεων του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (ΕΕ L 351, σ. 1), σε συνδυασμό με τις διατάξεις του κανονισμού (ΕΟΚ) 565/80 του Συμβουλίου, της 4ης Μαρτίου 1980, περί της προπληρωμής των επιστροφών κατά την εξαγωγή για τα γεωργικά προϊόντα (ΕΕ ειδ. έκδ. 03/028, σ. 50) — Υπαγωγή των εμπορευμάτων υπό καθεστώς τελωνειακής αποταμιεύσεως προς εξαγωγή με προχρηματοδότηση της επιστροφής — Απόδοση των προκαταβληθέντων ποσών λόγω παραλείψεως τηρήσεως λογιστικής αποθήκης των εμπορευμάτων — Προϋποθέσεις αποδόσεως
   
      Διατακτικό
   
   
               1)
            
            
               Οι διατάξεις του δικαίου της Ένωσης σχετικά με την προχρηματοδότηση των επιστροφών λόγω εξαγωγής πρέπει να ερμηνευθούν υπό την έννοια ότι η τήρηση, σύμφωνα με την τελωνειακή νομοθεσία της Ένωσης, λογιστικής αποθήκης για τα προϊόντα που έχουν υπαχθεί σε καθεστώς τελωνειακής αποταμιεύσεως συνιστά προϋπόθεση της προκαταβολής της σχετικής με τα οικεία προϊόντα επιστροφής λόγω εξαγωγής. Πάντως, τυχόν αμφιβολίες σχετικές είτε με την ακρίβεια ορισμένων καταχωρίσεων είτε με αποκλίσεις ή ήσσονος σημασίας παραλείψεις στα στοιχεία της λογιστικής αποθήκης μπορούν να αρθούν με τη βοήθεια άλλων συμπληρωματικών εγγράφων, εφόσον τα έγγραφα αυτά κρίνονται ικανοποιητικά από τις αρμόδιες εθνικές αρχές.
            
         
               2)
            
            
               Οι διατάξεις του δικαίου της Ένωσης σχετικά με την προχρηματοδότηση των επιστροφών λόγω εξαγωγής πρέπει να ερμηνευθούν υπό την έννοια ότι:
               
                           —
                        
                        
                           εφόσον και κατά το μέτρο που δεν έχει εκπληρωθεί η υποχρέωση τηρήσεως, σύμφωνα με την τελωνειακή νομοθεσία της Ένωσης, λογιστικής αποθήκης για προϊόντα που έχουν τεθεί υπό τελωνειακό έλεγχο, το γεγονός ότι αποδεικνύεται ότι εξήχθησαν προϊόντα ίδια σε ποσότητα και σε είδος με εκείνα στα οποία αναφέρεται η δήλωση πληρωμής δεν αρκεί για να θεωρηθεί μη αποδοτέο από τον εξαγωγέα το ποσό της σχετικής με τα οικεία εμπορεύματα επιστροφής λόγω εξαγωγής·
                        
                     
                           —
                        
                        
                           σε περίπτωση που ο εξαγωγέας οφείλει να αποδώσει, λόγω παραβάσεως της υποχρεώσεως τηρήσεως λογιστικής αποθήκης για προϊόντα υπαχθέντα σε καθεστώς τελωνειακής αποταμιεύσεως, ολόκληρο ή μέρος του ποσού που εισέπραξε ως προκαταβολή επιστροφής λόγω εξαγωγής, το προς απόδοση αχρεωστήτως καταβληθέν ποσό πρέπει να προσαυξηθεί κατά 20 %, όπως προβλέπει το άρθρο 33, παράγραφος 1, δεύτερο εδάφιο, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα, όπως τροποποιήθηκε ιδίως με τον κανονισμό (ΕΟΚ) 1708/93 της Επιτροπής, της 30ής Ιουνίου 1993.
                        
                     
         
      (1)  ΕΕ C 288 της 23.10.2010.